31986D0065
L 072/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 февруари 1986 година
относно списъка с предприятия в Мароко, които са одобрени за целите на вноса на прясно месо в Общността
(86/65/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни (1), последно изменена с Директива 83/91/ЕИО (2), и по-специално член 4, параграф 1 и член 18, параграф 1 от нея,
като има предвид, че предприятията в трети страни не могат да получат разрешение за износ на прясно месо към Общността, освен ако не отговарят на общите и специални условия, установени в Директива 72/462/ЕИО;
като има предвид, че въз основа на първоначална инспекция нито едно предприятие не отговаряше задоволително на изискванията и Решение 84/325/ЕИО на Комисията (3) въведе забрана за държавите-членки, на равнище Общност, да внасят прясно месо от предприятия в Мароко, като все пак позволява на държавите-членки, чието национално законодателство разрешава това, да не прекъсват съществуващите търговски потоци с предприятията, предложени от властите в Мароко, за период от седем месеца;
като има предвид, че последваща инспекция, извършена в съответствие с член 5 от Директива 72/462/ЕИО и член 3, параграф 1 от Решение 83/196/ЕИО на Комисията от 8 април 1983 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (4), показа, че нивото на хигиената в конкретно предприятие е била подобрена и може да се счита за задоволителна;
като има предвид, че при тези обстоятелства това предприятие трябва да бъде включено в списъка с предприятия, на които е разрешено да изнасят за Общността, и вследствие на това Решение 84/325/ЕИО трябва да бъде отменено;
като има предвид, че условията за внос на прясно месо от предприятия, които попадат в приложението към настоящото решение, продължават да са предмет на разпоредби, които са установени другаде, както и на общите разпоредби на Договора; като има предвид, че по-специално вносът от трети страни и изпращането до други държави-членки на определени категории месо, като например месо, което съдържа остатъци от определени вещества, които все още не са обхванати от хармонизирани правила на Общността, продължават да са обект на санитарното законодателство на държавата-членка вносител при спазване на общите разпоредби на Договора;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятията в Мароко, които се съдържат в приложението, с настоящото се одобряват за целите на вноса на прясно месо в Общността, в съответствие с горепосоченото приложение.
2. Вносът от предприятия, които са посочени в приложението, продължава да бъде предмет на ветеринарните разпоредби на Общността, които са установени другаде.
Член 2
Държавите-членки забраняват вноса на прясно месо, ако то идва от предприятие, което не е посочено в приложението.
Член 3
С настоящото Решение 84/325/ЕИО се отменя.
Член 4
Настоящото решение се прилага от 16 февруари 1986 г.
Член 5
Адресати на настоящото решение са държавите-членки.
Съставено в Брюксел на 13 февруари 1986 година.